Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2013/000 TA 2013 – tehnična pomoč na pobudo Komisije) /* COM/2013/0291 final */





OBRAZLOŽITVENI MEMORANDUM Točka 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[1] omogoča uporabo sredstev Evropskega sklada za prilagoditev globalizaciji (ESPG) na podlagi mehanizma prilagodljivosti do letne zgornje meje 500 milijonov EUR poleg ustreznih razdelkov finančnega okvira. Pravila o prispevkih iz ESPG so določena v Uredbi (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[2]. POVZETEK VLOGE IN ANALIZA Ključni podatki: Referenčna št. ESPG EGF/2013/000 Evropska komisija Tehnična pomoč Upravni odhodki: proračun v EUR 750 000 % upravnih odhodkov (zgornja meja: 0,35 %) 0,15 % V skladu s členom 8(1) Uredbe (ES) št. 1927/2006 je lahko vsako leto na pobudo Komisije za tehnično pomoč na voljo 0,35-odstotni delež največjega letnega zneska ESPG. Tehnična pomoč, ki jo je treba financirati, in razčlenitev predvidenih stroškov zanjo 1. Prispevek bo uporabljen za odhodke iz členov 8(1) in (4) ter 9(2) Uredbe (ES) št. 1927/2006, kakor so podrobno razdelani spodaj. 2. Spremljanje: Komisija bo še naprej zbirala podatke o prejetih in financiranih vlogah ter predlaganih in izvedenih ukrepih ter posodobila statistični portret ESPG z informacijami do konca leta 2013. Na podlagi pripravljalnega dela v zadnjih letih bo to lahko naredila s svojimi običajnimi upravnimi viri. 3. Informiranje: Spletno mesto o ESPG[3], ki ga je Komisija vzpostavila v okviru svojih spletnih strani, namenjenih zaposlovanju, socialnim zadevam in vključevanju, ter ga upravlja v skladu s členom 9(2) Uredbe (ES) št. 1927/2006, se bo redno posodabljalo in razvijalo, pri čemer bo vsak dodani element preveden v vse uradne jezike EU. Pripravljene bodo informacije o novi uredbi o ESPG, pripravilo pa se bo tudi letno poročilo o ESPG, ki se bo prevedlo, natisnilo in distribuiralo. Spodbujala se bosta splošna ozaveščenost o ESPG in njegova prepoznavnost. Informacije o ESPG bodo objavljene v različnih publikacijah in avdiovizualnih delih Komisije. Stroški vseh teh postavk skupaj so ocenjeni na 80 000 EUR. 4. Razvoj temeljnega znanja: Komisija nadaljuje svoje delo za vzpostavitev elektronskega obrazca in standardiziranih postopkov za vloge ESPG, kar bo omogočilo poenostavitev vlog na podlagi nove uredbe, njihovo hitrejšo obravnavo in lažje pridobivanje poročil za različne potrebe. Prav tako se nadaljuje standardizacija končnega poročila, zaradi česar naj bi se zmanjšalo upravno breme držav članic. Komisija bo izboljšala svojo podatkovno zbirko z dejstvi in številkami o primerih podpore iz ESPG, vključno s podatki o delavcih, ukrepih in rezultatih. Stroški vseh teh postavk skupaj so ocenjeni na 80 000 EUR. 5. Upravna in tehnična pomoč: Strokovna skupina kontaktnih oseb za ESPG, ki jo sestavlja po en član iz vsake države članice, se bo dvakrat srečala, skupni strošek teh dveh srečanj pa je ocenjen na 70 000 EUR. 6. Poleg tega bo Komisija organizirala mrežno povezovanje med državami članicami. Najpomembnejši dogodek v okviru tega mrežnega povezovanja bo seminar za strokovne delavce o izvajanju ESPG, pri čemer bi kot podlago za novo uredbo (2014–2020) uporabili izkušnje, pridobljene v okviru sedanje uredbe (2007–2013). Stroški vseh teh postavk skupaj so ocenjeni na 120 000 EUR. 7. Ocena: Komisija bo zadnjo fazo naknadne ocene ESPG (2007–2013) izvedla na podlagi pogodbe z zunanjim svetovalcem. Ta bo ocenjeval primere uporabe sredstev iz ESPG ob njihovem zaključku, pri čemer se bo osredotočal na učinke ESPG in njegovo dodano vrednost v obravnavanem obdobju. Stroški te ocene skupaj so ocenjeni na 400 000 EUR. Postavke || Predvideno število || Predvideni strošek na postavko (v EUR) || Skupni stroški (v EUR) Spremljanje || || || 0 Dejavnosti informiranja || različno || različno || 80 000 Razvoj temeljnega znanja || različno || različno || 80 000 Upravna in tehnična pomoč: zasedanji strokovne skupine kontaktnih oseb za ESPG || 2 || 35 000 || 70 000 Upravna in tehnična pomoč: mrežno povezovanje na področju izvajanja ESPG || različno || različno || 120 000 Naknadna ocena za obdobje 2007–2013 || 1 || 400 000 || 400 000 Skupni predvideni stroški || || 750 000 Financiranje 8. Za ESPG so na voljo skupna letna proračunska sredstva v višini 500 milijonov EUR. V členu 8(1) Uredbe (ES) št. 1927/2006 je navedeno, da je lahko 0,35 % tega zneska (tj. 1 750 000 EUR) vsako leto na voljo za tehnično pomoč na pobudo Komisije. Trenutno je na voljo celotni znesek za leto 2013; za tehnično pomoč še ni bilo odobrenih sredstev. 9. Predlagani prispevek za tehnično pomoč na pobudo Komisije v letu 2013 je 750 000 EUR. Po uporabi tega zneska je na voljo še dodatni znesek 1 000 000 EUR za morebitno dodelitev v teku leta. 10. Ob upoštevanju največjega možnega zneska finančnega prispevka iz ESPG v skladu s členom 8(1) Uredbe (ES) št. 1927/2006 in možnosti za prerazporeditev odobrenih sredstev Komisija predlaga uporabo sredstev ESPG v celotnem navedenem znesku, ki se dodeli v okviru razdelka 1a finančnega okvira. 11. Komisija s tem predlogom za uporabo sredstev ESPG začenja poenostavljeni postopek tristranskih pogovorov v skladu s točko 28 Medinstitucionalnega sporazuma z dne 17. maja 2006, da bi se doseglo soglasje obeh vej proračunskega organa glede potrebe po uporabi sredstev ESPG in glede potrebnega zneska. Komisija poziva prvo od obeh vej proračunskega organa, ki bo na ustrezni politični ravni dosegla soglasje o osnutku predloga za uporabo sredstev, da o svojih namerah obvesti drugo vejo in Komisijo. V primeru nestrinjanja ene od obeh vej proračunskega organa bo sklican uradni tristranski sestanek. 12. Komisija ločeno pripravi zahtevek za prerazporeditev za vnos posebnih odobritev za prevzem obveznosti v proračun za leto 2013 v skladu s točko 28 Medinstitucionalnega sporazuma z dne 17. maja 2006. Vir odobritev plačil 13. Odobritve iz proračunske postavke ESPG se bodo uporabile za kritje zneska 750 000 EUR, potrebnega za tehnično pomoč. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2013/000 TA 2013 – tehnična pomoč na pobudo Komisije) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[4], zlasti točke 28 Sporazuma, ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[5], zlasti člena 8(2) uredbe, ob upoštevanju predloga Komisije[6], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, ki so jih prizadele posledice velikih strukturnih sprememb v svetovnih trgovinskih tokovih, ter za pomoč pri njihovi ponovni vključitvi na trg dela. (2) Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR. (3) Uredba (ES) št. 1927/2006 določa, da je lahko vsako leto na pobudo Komisije za tehnično pomoč na voljo 0,35 % največjega letnega zneska. Komisija zato predlaga uporabo zneska v višini 750 000 EUR. (4) Zato bi bilo treba iz ESPG zagotoviti sredstva za zagotavljanje tehnične pomoči na pobudo Komisije – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2013 se iz Evropskega sklada za prilagoditev globalizaciji (ESPG) uporabi vsota 750 000 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL C 139, 14.6.2006, str. 1. [2] UL L 406, 30.12.2006, str. 1. [3] http://ec.europa.eu/social/main.jsp?catId=326&langId=sl. [4] UL C 139, 14.6.2006, str. 1. [5] UL L 406, 30.12.2006, str. 1. [6] UL C […], […], str. […].